|  |  |  |
| --- | --- | --- |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/24-01/156

URBROJ: 2170-30-24-3

Omišalj, 23. prosinca 2024.

|  |
| --- |
| **POZIV NA DOSTAVU PONUDA****Predmet nabave:** Izrada glavnog projekta rekonstrukcije OŠ Omišalj**Evidencijski broj nabave:** 72/24**CPV oznaka:** 71242000 - Izrada projekta i nacrta, procjena troškova |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; u daljnjem tekstu: ZJN 2016), Općina Omišalj kao naručitelj nije u sukobu interesa niti sa jednim gospodarskim subjektom.

Nema gospodarskih subjekata s kojima su osobe iz članka 76. stavak 2. točke 2., 3. i 4. ZJN 2016 (članovi Stručnog povjerenstva za jednostavnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave) u sukobu interesa.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Slijedom navedenog, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21 i 25/23).

1. **EVIDENCIJSKI BROJ NABAVE:**

72/24.

1. **PROCIJENJENA VRIJEDNOST NABAVE:**

26.500,00 EUR (bez PDV-a).

1. **OPIS PREDMETA NABAVE:**

Usluge izrade glavnog projekta rekonstrukcije OŠ Omišalj.

Predmet nabave potrebno je realizirati sukladno:

* uvjetima ovog Poziva
* ponudbenom Troškovniku
* Idejnom projektu oznake 20/21 - IR, izrađenom od strane gospodarskog subjekta URBANISTIČKI STUDIO RIJEKA d. o. o., Strossmayerova 3, 51000 Rijeka, OIB 23401758099, projektantica Mara Kučan, dipl. ing. arh., koji se stavlja ponuditeljima na raspolaganje kao Prilog 3. ovog Poziva te čini njegov sastavni dio
* Posebnim uvjetima i uvjetima priključenja javnopravnih tijela**\***
* Projektnom zadatku koji se stavlja ponuditeljima na raspolaganje kao Prilog 4. ovog Poziva te čini njegov sastavni dio
* odredbama Zakona o gradnji („Narodne novine“ broj 153/13, 20/17, 39/19 i 125/19), Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), Zakona o poslovima i djelatnostima prostornog uređenja i gradnje („Narodne novine“ broj 78/15, 118/18 i 110/19; u daljnjem tekstu: ZPUG),) i Pravilnika o obveznom sadržaju i opremanju projekata građevina („Narodne novine“ broj 118/19 i 65/20) te drugih relevantnih zakona i propisa iz područja vezanih za predmet nabave
* važećim prostornim planovima Općine Omišalj
* važećim normativima, standardima i pravilima struke.

\* Naručitelj je nadležnom tijelu uputio Zahtjev za utvrđivanjem posebnih uvjeta i uvjeta priključenja za predmetni zahvat, koje uvjete s danom raspisivanja ovog Poziva još nije zaprimio, slijedom čega isti nisu priloženi natječajnoj dokumentaciji. Naručitelj će spomenute uvjete po zaprimanju proslijediti odabranom ponuditelju, koje je isti dužan uzeti u obzir pri realizaciji predmeta nabave.

Troškovnikom je predviđena točna količina usluga koje su predmet nabave.

Ponuditelji su dužni u cijenu ponude uključiti sve troškove neophodne za izvršenje predmeta nabave, poput troškova rada, opreme, prijevoza, tiska, uvezivanja, dorade te dostave projektne dokumentacije i sl. Bilo kakva naknada iznad ponuđene cijene neće se priznavati.

**Uzimajući u obzir kompleksnost predmeta nabave, ponuditeljima se preporuča obilazak lokacije zahvata.** Ponuditelji su u mogućnosti obaviti pregled lokacije o vlastitom trošku, uz napomenu da isti nije obvezan. Smatrat će se da je ponuditelj prije davanja ponude upoznat s lokacijom, da je u svemu proučio natječajnu dokumentaciju, da je došao do svih potrebnih podataka koji utječu na realizaciju posla, te da je na osnovu navedenog podnio svoju ponudu, slijedom čega isti neće imati pravo na naknadnu izmjenu odredaba sklopljenog ugovora s osnova nepoznavanja svega navedenog.

Obilazak lokacije zahvata moguće je izvršiti isključivo uz prethodnu najavu kontakt osobi Naručitelja iz točke 2. ovog Poziva. Zainteresirani ponuditelji moraju se najaviti najmanje 48 (četrdeset osam) sati prije planirane aktivnosti, a o točnom terminu pregleda bit će obaviješteni od strane Naručitelja.

U slučaju nepridržavanja obveza preuzetih ugovorom o nabavi od strane odabranog ponuditelja, Naručitelj mu ima pravo obračunati i naplatiti ugovorom definiranu kaznu.

CPV oznaka: 71242000 - Izrada projekta i nacrta, procjena troškova.

1. **MJESTO IZVRŠENJA PREDMETA NABAVE:**

Poslovni prostori odabranog ponuditelja, poslovni prostori Naručitelja te lokacija obuhvata planiranog zahvata (katastarske čestice i grafički prikazi dostupni u sklopu Projektnog zadataka te Idejnog projekta).

1. **VRSTA I TRAJANJE UGOVORA**

Temeljem provedenog postupka sklopit će se ugovor o nabavi usluga.

**Rok za podnošenje zahtjeva za ishođenje građevinske dozvole nadležnom tijelu graditeljstva je najkasnije do 31. ožujka 2025. Odabrani ponuditelj je prije predaje spomenutog zahtjeva obvezan ishoditi verifikaciju Naručitelja na izrađenu projektnu dokumentaciju.**

Rok za realizaciju predmeta nabave vezan je za rok ishođenja pravomoćne građevinske dozvole za izvođenje zahvata za koji se izrađuje projektna dokumentacija. Slijedom navedenog, ugovor o nabavi će se sklopiti na razdoblje od dana stupanja na snagu istog do procijenjenog roka za ishođenje pravomoćne građevinske dozvole koji je odredio Naručitelj - **30. travnja 2025.**

Ugovor o nabavi stupa na snagu s danom potpisa posljednje ugovorne strane.

Oba gore prethodno navedena roka su bitan sastojak ugovora o nabavi.

1. **NAČIN, ROKOVI I UVJETI PLAĆANJA**

Obračun naknade za realizirane usluge vršit će se ovisno o dinamici realizacije posla, temeljem stvarno realiziranih usluga, u 2 (dvije) faze:

1. faza: po urednom podnošenju zahtjeva za ishođenje građevinske dozvole nadležnom tijelu graditeljstva - 90% ugovorenog iznosa

2. faza: po ishođenju pravomoćne građevinske dozvole - 10% ugovorenog iznosa.

Plaćanje će se izvršiti u roku od 30 dana od dana zaprimanja valjanog elektroničkog računa (eRačuna) ispostavljenog temeljem uredno realizirane faze posla.

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani ponuditelj je u obvezi izdavati i slati elektroničke račune (eRačune) i prateće isprave Naručitelju u strukturiranom elektroničkom formatu i sukladno europskoj normi, na e-adresu: ana.cetina@omisalj.hr.

1. **ROK VALJANOSTI PONUDE:**

45 dana.

1. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Dokumentacija/dokazi vezani uz kriterij za odabir ponude**

Popisani točkom 16. ovog Poziva.

* 1. **Potvrda Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20 i 114/22), dospjeli porezni dug koji ne prelazi iznos od 1,33 EUR neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od odabranog ponuditelja s kojim namjerava sklopiti ugovor zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

|  |
| --- |
| **OPĆINA OMIŠALJ** **Prikešte 13****51513 Omišalj****Predmet nabave: Izrada glavnog projekta rekonstrukcije OŠ Omišalj****Ev. br. nabave: 72/24****NE OTVARATI** |

* na poleđini ili u gornjem lijevom kutu omotnice potrebno je naznačiti sljedeće:

|  |
| --- |
| **< Naziv i adresa Ponuditelja / članova zajednice gospodarskih subjekata>** |

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

Naručitelj je sukladno odredbama Uredbe o uredskom poslovanju („Narodne novine“ broj 75/21) evidentirati dospjela pismena i druge dokumente u informacijskom sustavu uredskog poslovanja („ePisarnici“) u digitalnom obliku. **Slijedom navedenog, svaki od ponuditelja je dužan ponudu, osim u fizičkom obliku (u zatvorenoj omotnici), dostaviti i u digitalnom obliku, i to u formi skena izvornika ponude u .pdf formatu.**

Ponuda u digitalnom obliku dostavlja se Naručitelju na jedan od sljedećih načina:

* elektroničkom poštom, na e-mail adresu kristijan.loncaric@omisalj.hr, **isključivo po isteku roka za dostavu ponuda.** Naručitelj neće snositi odgovornost u slučaju preranog uvida u ponudu ukoliko je ista dostavljena prije isteka roka za dostavu ponuda
* kao prilog ponudi u fizičkom obliku, u kojem slučaju se sken ponude učitava na prikladni medij (CD/DVD/USB stick) koji se dostavlja u zatvorenoj omotnici zajedno s ponudom. S obzirom da se u spomenutom slučaju dostavljeni medij smatra dijelom ponude, Naručitelj ga neće vratiti ponuditelju po dovršetku postupka, odnosno isti će biti trajno pohranjen u arhivu Naručitelja.
1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude iskazati u eurima. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je ekonomski najpovoljnija ponuda (ENP). Ekonomski najpovoljnija ponuda (ENP) je valjana ponuda ponuditelja koja, uz kriterije za kvalitativni odabir gospodarskog subjekta, kao i ispunjavanje ostalih uvjeta iz ovog Poziva i priložene dokumentacije, ostvari najveći broj bodova (zbroj bodova po oba kriterija).

Kriteriji za odabir ekonomski najpovoljnije ponude i njihov relativan značaj:

|  |  |  |  |
| --- | --- | --- | --- |
| **Oznaka kriterija** | **Kriterij** | **Broj bodova** | **Relativan značaj** |
| K1 | Cijena ponude | 80,00 | 80,00% |
| K2 | Specifično iskustvo nominiranog stručnjaka - glavnog projektanta | 20,00 | 20,00% |
|  | **Maksimalni broj bodova** | **100,00** | **100,00%** |

**Postupak ocjene kriterija „Cijena ponude“ (K1):**

Maksimalan broj bodova dobiva prihvatljiva ponuda s najnižom ponuđenom cijenom, a ostalim prihvatljivim ponudama broj bodova umanjuje se u omjeru ponuđenih cijena prema slijedećoj ponuđenoj cijeni. Tada se bodovna vrijednost ponuđene cijene računa po sljedećoj formuli:

$$\frac{najniže ponuđena cijena}{cijena ponude} x 80,00=broj bodova$$

Po kriteriju „Cijena ponude“ moguće je maksimalno ostvariti 80,00 bodova.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

**Postupak ocjene kriterija** **„Specifično iskustvo nominiranog stručnjaka - glavnog projektanta“ (K2):**

Naručitelj kao nefinancijski kriterij određuje specifično iskustvo nominiranog stručnjaka - glavnog projektanta, temeljem kojeg je moguće ostvariti maksimalno 20,00 bodova, a bodovi se ostvaruju kako slijedi:

|  |
| --- |
| **Specifično iskustvo nominiranog stručnjaka - glavnog projektanta** |
|  | **Broj projekata** | **Broj bodova** | **Maksimalan broj bodova** |
| Stručno iskustvo nominiranog stručnjaka u svojstvu odgovorne osobe - glavnog projektanta glavnog projekta gradnje ili rekonstrukcije građevine odgojne, obrazovne ili prosvjetne namjene (dječji vrtići i jaslice, osnovne i srednje škole, fakulteti, znanstveni centri i sl.)Naručitelj pri ocjenjivanju predmetnog kriterija neće razmatrati reference koje ne zadovoljavaju gore navedene uvjete. | 0 | 0,00 | **20,00** |
| 1 | 10,00 |
| 2 i više | 20,00 |

Ocjena je Naručitelja da će kvaliteta projektne dokumentacije koja je predmet ovog postupka nabave imati značajan utjecaj na uspješnost i kvalitetu zahvata za koji se ista izrađuje, kako u dijelu koji se odnosi na definiranje završnog rezultata (rekonstruiranog objekta) tako i u dijelu koji se odnosi na samo izvođenje radova. Kako bi osigurao da izrađena projektna dokumentacija bude što kvalitetnija, Naručitelj je odlučio valorizirati prethodna specifična iskustva nominiranog stručnjaka - glavnog projektanta definiranjem predmetnog nefinancijskog kriterija, koji je razmjeran predmetu nabave.

**Ponuditelji ostvaruju bodove za predmetni kriterij temeljem ispunjenog obrasca „Specifično iskustvo nominiranog stručnjaka - glavnog projektanta“ koji se stavlja ponuditeljima na raspolaganje kao Prilog 5. ovog Poziva te čini njegov sastavni dio.** **Spomenutim obrascem je također propisana dodatna dokumentacija kojom se dokazuju navodi iz obrasca.** Naručitelj će prihvatiti i drugačiji oblik dostave traženih podataka, pod uvjetom da ponuditelj dostavi sve tražene podatke iz predloženog obrasca. Ukoliko ponuditelj ne dostavi tražene podatke, bilo u formi spomenutog obrasca ili u drugom obliku, Naručitelj će mu po predmetnom kriteriju dodijeliti 0,00 (nula) bodova. Naručitelj zadržava pravo provjere dostavljenih podataka kod nadležnih tijela ili kontakt osobe naručitelja/investitora.

Sukladno članku 17. ZPUG poslove projektiranja u svojstvu odgovorne osobe (projektanta) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru.

Sukladno članku 22. ZPUG pravna osoba registrirana za poslove projektiranja mora u obavljanju tih poslova imati zaposlenog ovlaštenog arhitekta i ili ovlaštenog inženjera. Ukoliko spomenuta pravna osoba nema zaposlene sve potrebne ovlaštene inženjere, odnosno ovlaštenog arhitekta iste mora osigurati putem ugovora u skladu s odredbama posebnih propisa.

**Slijedom navedenog, ponuditelj je dužan za nominiranog stručnjaka - glavnog projektanta dodatno dostaviti sljedeće dokaze:**

* dokaz o upisu u odgovarajući imenik članova odgovarajuće komore (rješenje ili potvrda o upisu nadležne komore)
* dokaz da će ponuditelj imati na raspolaganju nominiranog stručnjaka za cjelokupno vrijeme trajanja ugovora o nabavi:
* izjava o raspolaganju nominiranim stručnjakom, ukoliko je isti zaposlenik ponuditelja ili
* izjava o stavljanju na raspolaganje nominiranog stručnjaka ili ugovor o suradnji s gospodarskim subjektom čiji je stručnjak resurs ili
* ugovor o djelu ili
* drugi odgovarajući dokument
* elektronički zapis o zaposlenju Hrvatskog zavoda za Mirovinsko osiguranje o radnopravnom statusu nominiranog stručnjaka.

**Slijedom navedenog, ponuditelj je dužan za nominiranog stručnjaka - glavnog projektanta dostaviti** **dokaz o upisu u odgovarajući imenik članova odgovarajuće komore (rješenje ili potvrda o upisu nadležne komore).**

U slučaju da odabrani ponuditelj tijekom izvršenja ugovora iz objektivnih razloga više neće moći na raspolaganju imati glavnog projektanta kojeg je nominirao u sklopu svoje ponude, može od Naručitelja zatražiti zamjenu istog, pod uvjetom da predloženi zamjenski stručnjak mora ostvarivati jednak ili viši broj bodova u odnosu na stručnjaka kojeg zamjenjuje. Ukoliko predloženi zamjenski stručnjak ne zadovoljava propisane uvjete, gospodarski subjekt je dužan predložiti drugu osobu.

**Ukupan broj bodova za pojedinu ponudu izračunava se kao zbroj bodova ostvarenih po pojedinom od dva kriterija (K1 i K2), te može maksimalno iznositi 100,00 bodova.**

1. **ROK ZA DOSTAVU PONUDA:**

**2. siječnja 2025. do 13:00.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se 2. siječnja 2024. u 13:00 u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Naručitelj će nakon donošenja Obavijesti o odabiru ponovno rangirati ponude sukladno kriteriju za odabir, ne uzimajući u obzir ponudu prvotno odabranog ponuditelja, te na temelju kriterija za odabir donijeti novu Obavijest o odabiru ili, ukoliko za to postoje opravdani razlozi, poništiti predmetni postupak nabave, ako prvotno odabrani ponuditelj:

* odustane od svoje ponude ili
* odbije potpisati ugovor o nabavi.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.
1. **DOSTAVA OBAVIJESTI O ODABIRU ILI PONIŠTENJU POSTUPKA:**

Obavijest o odabiru najpovoljnije ponude zajedno sa preslikom Zapisnika o otvaranju, pregledu i ocjeni ponuda, odnosno Obavijest o poništenju postupka, dostavlja se svakom Ponuditelju na dokaziv način u roku od 15 dana od isteka roka za dostavu ponuda.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **POVJERLJIVOST PODATAKA TE JAVNA OBJAVA UGOVORA O NABAVI I PONUDE:**

Naručitelj se internim aktima obvezao da će javno objavljivati (među ostalim) podatke o svim sklopljenim ugovorima o nabavi te njihovoj realizaciji na mrežnoj stranici „Transparentnost“, dostupnoj na poveznici <https://omisalj.transparentor.org/>.

Slijedom navedenog, smatrat će se da je svaki gospodarski subjekt koji podnese ponudu u sklopu predmetnog postupka nabave, ukoliko bude odabran kao podnositelj ekonomski najpovoljnije ponude u istom, suglasan s javnom objavom sklopljenog ugovora o nabavi na prethodno navedenoj mrežnoj stranici, koja objava može dodatno uključivati i sastavne dijelove ugovora o nabavi (poput ponude odabranog ponuditelja), dodatke ugovoru o nabavi, kao i pripadajuće podatke o realizaciji ugovora o nabavi (npr. računi, otpremnice, zapisnici, podaci o izvršenim uplatama te sva druga relevantna dokumentacija).

1. **PRILOZI:**
2. Obrazac Ponudbenog lista
3. Obrazac Troškovnika
4. Idejni projekt 20/21 - IR
5. Projektni zadatak
6. Obrazac „Specifično iskustvo nominiranog stručnjaka - glavnog projektanta“.

 **PROČELNICA**

**Maja Mahulja, dipl. oec., v.r.**